הוועדה המיוחדת לפניות הציבור, כנסת 20, פרוטוקול מספר 40, 2016-02-10 10:03

ישראל אייכלר: שלום, בוקר טוב.

ישראל אייכלר: אנחנו פותחים את הישיבה של הוועדה לפניות הציבור לגבי אופן גביית התשלום על ידי הרשות הארצית לכבאות והצלה.

ישראל אייכלר: אני מקדם בברכה את כל אחד שנמצא פה.

ישראל אייכלר: כל אחד יוכל לדבר.

ישראל אייכלר: יש לנו פניות שונות בעניין של מכבי אש.

ישראל אייכלר: אחת הפניות שהיא לא הכי דחופה ולא הכי נוראה בעיניי, מדובר באירועי שריפה באזור חקלאי, באזור מושבים שמאחורי כל בית יש משק ואדמות חקלאיות.

ישראל אייכלר: הוא מביא מקרה אחד, מקרה ספציפי של המושב שהוא קיבל הודעת חיוב אחרי חמש שנים של האירוע וכתוב: "שריפה, שטחים פתוחים, שדה קוצים, שטח מרעה".

ישראל אייכלר: מי מקבל את זה, מזכירות היישוב ולכן אמרתי שזה לא הכי דחוף.

ישראל אייכלר: בדרך כלל אנחנו עוסקים בפניה אישית של אדם פרטי שנפגע, כאן מדובר ביישוב, מושב.

ישראל אייכלר: הוא שואל: "א', מדוע שולחים הודעות חיוב באיחור של חמש שנים.

ישראל אייכלר: ב'.

ישראל אייכלר: אין שום מידע, לא מספר טלפון של מי שדיווח, לא שם, לא כתובת ולא מספר בית.

ישראל אייכלר: איך אני אמור" מזכיר היישוב: "לדעת למי שייך האירוע?

ישראל אייכלר: האם על המועצה המקומית תמיד לשלם עבור מקרי שריפות של כלל היישוב ורק משום שבמוקד לא לקחו פרטים?", של האיש שהזמין.

ישראל אייכלר: סעיף ד' שהוא כותב לנו, וזה הביא אותנו לדיון הזה.

ישראל אייכלר: "ההתנהלות הזאת מהווה סכנה מאחר ואנשים נמנעים מלדווח על מקרה שריפה משום שהם חוששים שיחויבו בתשלום".

ישראל אייכלר: לא האנשים שאצלם בוער הבית ואז הם מדווחים.

ישראל אייכלר: הוא מספר גם שהיו להם מקרים של שריפות בתיבות חברת החשמל שחויבו תושבים שמלכתחילה מסרו פרטים לא נכונים כדי שלא יחויבו: "והמושב נאלץ לשלם את המקרה על סמך הזיכרון" – זו בעיה אחת שהיא לא הכי חמורה, אבל היא מלמדת אותנו שיש פה איזה כשל בעניין בקשר בין המזמין שלא הוא בעל השריפה, לא אצלו בוער, לבין השריפה אצל מי שבוער.

ישראל אייכלר: תזכירו לי, אם יהיה לנו זמן, שיש לי איזו בדיחה עתיקה מאוד ששמעתי על מכבי אש, יכול להיות שאתם כבר שמעתם אותה.

ישראל אייכלר: זה כבר לסוף.

ישראל אייכלר: זה משנות ה-60 וה-50 כשקמה המדינה וקם מכבי אש.

ישראל אייכלר: הוועדה מתכנסת היום על אופן גביית האגרות של הרשות הארצית לכבאות והצלה.

ישראל אייכלר: הבעיה המרכזית, אנחנו מתמקדים באזרחים שנרתעים מלהתקשר להזמין כבאית אש ולמוסר פרטיהם מחשש כי יחויבו בתשלום בגין הזמנת שירותי כיבוי.

ישראל אייכלר: כבר בשנת 2000 עסקה הוועדה הזאת, 2009 עם היושב ראש הרב מקלב, בנושא תעריפי הגבייה הגבוהים של שירותי הכבאות וגביית התשלום בעד השירותים הניתנים על ידי הרשות הארצית לכבאות והצלה.

ישראל אייכלר: זה נובע מסעיף 123 ב"חוק כבאות והצלה" ותקנות שירות הכבאות מ-1975.

ישראל אייכלר: יש שני סוגים של אגרות: אגרות בגין פעילות כיבוי והצלה באירוע, על זה משלם מקבל השירות, הבעלים או המחזיק בנכס או מי שהצלת נפשו או בן שמשפחתו ניתן השירות.

ישראל אייכלר: הדבר השני זה אגרת בטיחות אש, חוות דעת מומחים מקרקעין ושלב היתרי בנייה, זה שירות שיש עליו הרבה הרבה בעיות, ביקור ציוד ומקרקעין.

ישראל אייכלר: אני רוצה לספר לכם רק מהשבועות האחרונים, ביקורת בנכס קיים כמו עסקים הטעונים אישור, אני מדבר על מוסד שצריך אישור.

ישראל אייכלר: הם עברו שבעה מדורי בירוקרטיה בכבאות אש עד כדי כך שלפני כמה שבועות כשכבר הכול היה מאושר והיו צריכים להגיע לתנאים כדי לתת את סמל המוסד, אז האיש שמונה התחלף והשני עוד לא למד והיה צריך להתחיל הכול מהתחלה, והוא יצא לחופשת מחלה, והפקידה שהייתה שם הייתה ממש מסכנה כי היא רצתה לעזור.

ישראל אייכלר: המוסד היה עלול להפסיד את התקציב של השנה הקודמת, ב-31 בדצמבר.

ישראל אייכלר: עד היום הזה הם לא קיבלו את האישור המיוחל בגלל עניין של טופסולוגיה ממש, לא כסף ולא שום דבר, רק בגלל הבירוקרטיה.

ישראל אייכלר: האיש שאל שם: 'גם כשאני אזמין כבאית לשריפה זה ייקח כך?'.

ישראל אייכלר: אמרו לו: 'לא, בעניין כבאית לשריפה אתה תקבל את זה ברגע' אבל אם אל בוער אז לא בוער.

ישראל אייכלר: זו בעיה קשה מאוד.

ישראל אייכלר: יש בעיה של מרחקים.

ישראל אייכלר: השכל הישר אומר שכל אזרח בכל מדינת ישראל ישלם את אותו סכום על שירות כיבוי אש, הוא שירות שהמדינה צריכה לתת.

ישראל אייכלר: למעשה תושבים המרוחקים מתחנת הכיבוי לא רק שהם סובלים מזמן התמנה ארוך יותר, זה טבעי בגלל המרחק, הם גם נאלצים לשלם יותר.

ישראל אייכלר: עלות שירותי כיבוי אש: עד 5 ק"מ - - -

<שלומית אבינח: זה מהעיתונות זה לא מה - - -

ישראל אייכלר: המנהלת אומרת שאני אגביל את דבריי, שכך זה מהעיתונות, זה לא משהו שקיבלנו מכם, המחירים שאני עומד למנות.

ישראל אייכלר: אם זה לא נכון תקנו אותנו.

ישראל אייכלר: עד 5 ק"מ – 185 שקל, אני מעגל את זה.

ישראל אייכלר: זה בין 152 שקל.

ישראל אייכלר: כל קילומטר נוסף בין 9 ל-11 שקלים נוספים.

ישראל אייכלר: שימוש בזרנוק, הולך לפי מטרים, לא העליתי על דעתי דבר כזה, 3 שקלים למטר.

ישראל אייכלר: אבקת כיבוי – 26 שקל .

ישראל אייכלר: קצף כיבוי – 28 שקל.

ישראל אייכלר: שימוש במסכת עשן – 40 שקל.

ישראל אייכלר: שימוש בסולם הידראולי – 200 שקל לשעה.

ישראל אייכלר: את הכול אני מעגל,.

ישראל אייכלר: עבודת הכבאי – 63 לשעה.

ישראל אייכלר: מה זאת אומרת, האזרח משלם את שעת העבודה של הכבאי או שזה שכרם?

ישראל אייכלר: אם זה שכרם זה לא העסק שלי, אם את זה האזרח צריך לשלם אז כן העסק שלנו.

ישראל אייכלר: אני ארצה תשובות לכל מה שאני אעלה פה.

ישראל אייכלר: אופן התשלום – שוברי תשלום נשלחים באמצעות הדואר.

ישראל אייכלר: לעיתים אם יש חוות דעת האגרות נמסרות גם ידנית לחייב.

ישראל אייכלר: איתור כתובת, זהות בעלי מחזיקי הנכס שבהם פעלה רשות הכבאות או מי שלהצלת נפשו ובן משפחתו ניתן השירות – אם לא צוינה כתובת, הרשות מאתרת את הכתובת באמצעות תג - - - של רשות האוכלוסין.

ישראל אייכלר: על החייב לשלם באמצעות בנק הדואר, זה בסדר.

ישראל אייכלר: הרשות יכולה להעביר את החוב לרשות האכיפה והגבייה, זאת אומרת ההוצאה לפועל.

ישראל אייכלר: גביית חובות ישנים שלא ניתנים לגבייה באמצעות הרשות לאכיפה והגבייה יועברו לגבייה באמצעות עובדים חיצוניים שיעסקו בגבייה עבור מערך הכבאות קודם מועד כינון הרשות.

ישראל אייכלר: אני רוצה לומר לכם, זה לא נוגע רק לכם, אתמול היו פה רשות האכיפה והגבייה, אנחנו מתנגדים בתוקף לנוהל של רשויות שלטון למסור לחברות עורכי דין פרטיים, בעניינו הן פועלות לעיתים כמו השוק האפור, מכפילים ומשלישים את מחיר החוב: הוצאות טיפול, מכתבים כיד ה' הטובה שלהם.

ישראל אייכלר: הם תופסים את האזרח בגרון אם זה בעיכוב יציאה מהארץ, אם זה בשלילת רישיון נהיגה ואם זה על ידי תפיסת מטלטלין – זה פוגע בעיקר באנשים שאין להם – זה דבר שתצטרכו להתייחס אליו.

ישראל אייכלר: אנחנו דרשנו מרשות האכיפה והגבייה שבעצם הם יעסיקו אנשים לצורך גביית חובות, שלא יעשירו קופות מצרותיהם של אנשים שבדרך כלל אין להם.

ישראל אייכלר: סך ההכנסות מהאגרות – 163 מיליון שקל ב-2014 וב-2015 כבר 156 מיליון.

ישראל אייכלר: אני מברך את כניסתו של נציג האוצר, כדי לומר שהיה לנו כבר בוועדת הכספים לא מזמן ויכוח גדול מאוד.

ישראל אייכלר: כמעט הייתה הסכמה פה אחד של חברי הכנסת.

ישראל אייכלר: על עצם העובדה שמדינת ישראל לוקחת מאיתנו כל כך הרבה מיסים וגובה עבור שירותים שהיא חייבת כמדינה לתת כמו: הנפקת דרכון, כמו דברים כאלה ובפרט כמו כיבוי אש.

ישראל אייכלר: לגבות אגרה על הפעולה עצמה שלא במסגרת שמישהו רוצה לבנות בניין והוא רוצה שירותי כבאות, אלא כשיש שריפה לבוא ולכבות - - -

<אמיר אדרי: אנחנו משנים את זה.

ישראל אייכלר: כן?

ישראל אייכלר: אז אנחנו נשמע את זה כי זה נשמע לא סביר ולא הוגן.

ישראל אייכלר: על מוקד 102 אני לא רוצה לעסוק בו כי ממה שקרה במוקד 100 אתם יכולים כבר להיות - - -

<אבינועם בירן: אבל אצלנו אין תופעה כזאת.

<אבינועם בירן: יש תלונות כאלה?

ישראל אייכלר: לא.

ישראל אייכלר: לא.

<אבינועם בירן: אנחנו לא מכירים תלונות על 102 כמו שיש על 100.

ישראל אייכלר: טוב שאתה אומר את זה כי זה רשום אצלי פה כחלק.

ישראל אייכלר: אתה מבקר של הרשות?

<אבינועם בירן: מבקר וגם מטפל בתלונות ציבור.

ישראל אייכלר: לכן אמרתי שעל מוקד ,102 כי לא קיבלנו תלונות.

ישראל אייכלר: הייתה תלונה שלא רשום מי האיש, לא נורא, של מושב שהזכרתי.

ישראל אייכלר: יש בעיה אצלכם שארצה שתתייחסו אליה, מטרידים שמצלצלים סתם.

ישראל אייכלר: אנחנו צריכים להתייחס אליהם.

ישראל אייכלר: אני רוצה לציין לפרוטוקול שיום לפני הדיון, ה-8.2.2016 יצאה הודעה לתקשורת מהשר לביטחון פנים, אנחנו לא קיבלנו מכתב רשמי מגלעד ארדן, שהורה לבטל את חיובי האזרחים עבור הזמנת שירותי כבאות והצלה, וכי ההחלטה ככפופה לאישור משרד האוצר.

ישראל אייכלר: כשאנחנו שומעים את זה בוועדות 'כפוף לאישור משרד האוצר' אז אנחנו כבר מכניסים את זה למגרה עד שיבוא גואל.

ישראל אייכלר: אולי נשמע ממך תכף בשורה.

ישראל אייכלר: אני חושב שאת הנושאים ציינתי, את כולם.

ישראל אייכלר: אז אנחנו נעבור לדיון עצמו.

ישראל אייכלר: מי הדובר הראשון?

ישראל אייכלר: נתחיל עם אבינועם בירן מבקר הרשות הארצית לכבאות והצלה.

ישראל אייכלר: בוא ספר לנו מה קורה.

<אבינועם בירן: אני מטפל גם בפניות ציבור, זה תחום העיסוק שלי.

<אבינועם בירן: אני רוצה להתייחס לשני דברים.

<אבינועם בירן: לגבי התלונות שהצגת פה, אני הייתי מבקש אם אפשר, התלונות הקונקרטיות פשוט לקבל אותן אלי, נבדוק אותן עניינית נקודתית ואני מבטיח לתת לכם תשובות.

<אבינועם בירן: המקרים לא מוכרים לי ולכן אני לא יכול להתייחס אליהם.

<אבינועם בירן: אני מבקש לקבל אותם, לטפל ולתת לכם תשובות.

<אבינועם בירן: ניכנס, נראה מה הפרטים.

<אבינועם בירן: באופן כללי לגבי נושא של תלונות, בנושא אגרות אני יכול להגיד, המאפיין של התלונות שיש לנו, גם אם זה לא בדיוק עלה בתלונות, זה על עצם תשלום האגרה.

<אבינועם בירן: אנשים לפעמים מתלוננים או על למה צריך לשלם או על גובה האגרה.

<אבינועם בירן: כל המקרים מטופלים.

<אבינועם בירן: מה זה טיפול, אנחנו מסבירים.

<אבינועם בירן: כאשר ההשגה היא על עצם הפקת האגרה אנחנו מסבירים מהי הסיבה להפקת האגרה: בהתאם לשירות, בהתאם למה שהחוק מכתיב לנו, כך אנחנו פועלים.

<אבינועם בירן: לגבי גובה האגרה, שוב, יש קריטריונים.

<אבינועם בירן: אני מניח שפה תכף יפרטו יותר.

<אבינועם בירן: בכל אופן, לכל תלונה נעשה בירור מאוד קפדני ויסודי.

<אבינועם בירן: במקרים מסוימים אנחנו גם נוהגים, יש לנו וועדות הנחות שלעיתים אנחנו מעבירים לשם מקרים של אנשים - - -

ישראל אייכלר: יש לכם סמכות לעשות הנחות?

<אבינועם בירן: כן.

ישראל אייכלר: יש את תאגידי המים שאנחנו - - -

<אבינועם בירן: אותן וועדות גם יכולות להתכנס ולדון במקרים לפי בקשות האזרחים.

<שלומית אבינח: על השובר שאתם שולחים לגובה התשלום כתוב שאפשר לפנות לוועדת הנחות?

<אבינועם בירן: כן.

<אבינועם בירן: אנשים יודעים.

<אבינועם בירן: ברגע שהם פונים ומשיגים על גובה התשלום, אז המקרים שעונים לקריטריונים אנחנו מעבירים את זה לוועדת הנחות.

ישראל אייכלר: איך אתה מסביר ליהודי שגר במצפה רמון, סתם דוגמה, יש שם תחנה?

<אבינועם בירן: יש.

ישראל אייכלר: קח מקום שאין שם תחנה, איזה מושב.

ישראל אייכלר: איך אתה מסביר שבגלל שהוא גר במושב הוא צריך לשלם על הקילומטרים, על הצינורות, על הזרנוקים – זה נשמע מאוד לא הגיוני.

<קרן גלאון: ברשותך אני רוצה לענות.

ישראל אייכלר: מה התפקיד?

<קרן גלאון: קרן גלאון, סגנית היועץ המשפטי של הרשות הארצית לכבאות והצלה.

<קרן גלאון: כמו שאדוני יודע, הרשות במתכונת הארצית כרשות ארצית לכבאות והצלה הוקמה לפני כשנתיים.

<קרן גלאון: זה היה נתון, שהתקציב של הרשות נשען בין השאר על אגרות שגובים כדי לתפקד את המערך המסורבל הזה.

<קרן גלאון: עם כניסתו לתפקיד, שחר איילון נציב כבאות והצלה, חשב שזה לא נכון.

<קרן גלאון: אכן אתמול קיבלנו הודעה שהשר לביטחון הפנים החליט לאמץ את ההצעה הזאת ושנתחיל במהלך של ביטול האגרה המבצעית.

<קרן גלאון: החששות שהעלה אדוני בדיון פה, אלו אותן חששות שאנחנו חוששים.

<קרן גלאון: אנחנו חושבים שזה צריך להיות שירות שניתן לציבור כדי שאנשים לא יחששו להזמין את הכבאות ברגע שיש חשש לשריפה.

<קרן גלאון: אנחנו רוצים להגיע כמה שיותר מהר.

<קרן גלאון: עכשיו התקבלה ההחלטה.

<קרן גלאון: כרגע אנחנו צריכים לעגן את ההחלטה הזאת בתקנות מאחר והתקנות קובעות שצריך לגבות אגרה.

<קרן גלאון: כדי לבטל את האגרה אנחנו צריכים להעביר תקנות מתוקנות יחד עם משרד האוצר, יחד עם וועדת הפנים.

<קרן גלאון: אנחנו מקווים שתוך תקופה, יחסית קצרה, נוכל לבטל את האגרות, מה שאנחנו קוראים 'אגרות מבצעיות' על אותם אירועים מבצעיים - - -

ישראל אייכלר: 'אגרות מבצעיות' זה כשיש שריפה.

<קרן גלאון: שריפה או תאונת דרכים או כל אירוע חילוץ, כל הפעולות המבצעיות שרשות הכבאות מטפלת בהם.

ישראל אייכלר: זה יכלול גם את חובות העבר או רק לעתיד?

<קרן גלאון: זה יהיה רק לעתיד.

<קרן גלאון: כרגע האנשים צריכים להמשיך לשלם.

<קרן גלאון: כרגע התקנות בתוקף עד שאין אחרות, הן יחולו מהעתיד, מהיום שהן תתוקנה.

<קרן גלאון: זאת המטרה.

<קרן גלאון: לכן, במידה רבה אנחנו ערים ושותפים לחששות שהועלו פה.

ישראל אייכלר: אולי כהערת ביניים, האוצר מודע, מסכים, אישר?

<אמיר אדרי: אנחנו עובדים ביחד בעניין - -

ישראל אייכלר: זאת אומרת, זה מתואם.

ישראל אייכלר: ההודעה הזאת מתואמת עם האוצר?

<אמיר אדרי: היא מתואמת, אבל אנחנו צריכים עוד להשלים את המהלך.

<אמיר אדרי: המהלך הוא כמו שציינו בכוונת המשרד לבטל את האגרות המבצעיות.

<אמיר אדרי: אני מסכים איתך שאין איתן היגיון ואנחנו רוצים לייקר את האגרות המניעה, לרישוי - - -

ישראל אייכלר: לבנייה.

ישראל אייכלר: <קריאה:> בטיחות אש.

<אמיר אדרי: למניעה.

<אמיר אדרי: כך שזה בסוף משחק סכום אפס מבחינה תקציבית.

<יוחאי וג'ימה: אני - - -

ישראל אייכלר: אתה מהשלטון המקומי.

ישראל אייכלר: יוחאי וג'ימה.

<יוחאי וג'ימה: היינו החתן וכלה בהעברה לפני שלוש שנים, לא שנתיים.

<יוחאי וג'ימה: הדבר נוצר בגלל שחלק מהתקציב שנקבע, חלק מהתקציב של כיבוי והצלה נקבע שהחלק מהאגרות זה חלק מהתקציב שלהם ולכן הם יצטרכו למצוא בסוף תקציב, מאיפה להביא את הכסף.

<יוחאי וג'ימה: למה אני הולך לזה ובכלל לאגרות רישוי וביקורת, היום אין הבדל אם באים לעשות ביקורת בבית ספר או באים לעשות ביקורת במפעל שהוא מזהם או שהוא סכנה לדלקות ברמה יותר גבוהה.

<יוחאי וג'ימה: אין היום הבדל, בודקים מטראז' כולל חצר וכולל הכול, מכפילים.

<יוחאי וג'ימה: למכפלות יש נוסחה וכך נקבעת האגרה, לצורך העניין אגרת ביקורת.

<יוחאי וג'ימה: היא לא כל שנה, היא מתי שכיבוי אשר מוצא לנכון.

<יוחאי וג'ימה: לכן, אני אומר, למשל יש מוסדות חינוך ברשויות המקומיות שבסוף הרשויות המקומיות תצטרכנה לשלם את הדלתה הזאת בלי הבדל ביניהן לבין מפעל אחר או בין מישהו אחר שמסכן יותר.

<יוחאי וג'ימה: לכן, אם המשחק הוא סכום אפס - - -

ישראל אייכלר: אז מה אתה מציע?

<יוחאי וג'ימה: לעשות איזה הבדל בין מוסד שאתה הולך לבדוק אותו, בית ספר למשל לצורך העניין, שהסכנה שתהיינה בו שריפות היא נמוכה יותר לבין מפעלים שלצורך העניין שתהיינה בהם שריפות או - - -

ישראל אייכלר: נפחים, מה שהיה פעם.

<יוחאי וג'ימה: נכון.

<יוחאי וג'ימה: יש מפעלים שמחזיקים דלקים, מחזיקים כל מיני - - -

<אמיר אדרי: האגרה היום היא אחידה?

<קרן גלאון: גם לזה יש תשובה.

<קרן גלאון: התעריף של התקנות הוא אחיד.

<קרן גלאון: אני חושבת שאוי לנו מהיום שיהיה תעריף שונה, אבל המחיר הכולל בא לידי ביטוי לאור רמת הסיכון.

<קרן גלאון: במפעלים מסוכנים תדירות הביקורת בהם היא גבוהה ולכן הם יצרכו לשלם את התעריף בתדירות גובהה יותר, בעוד שמקומות שיש להם סיכון נמוך יותר הביקורת נעשית אחת לכמה שנים ולכן בסופו של דבר כמכלול, הם ישלמו פחות.

<קרן גלאון: הסיכון קובע את תדירות הביקורת.

<קרן גלאון: כולנו רוצים שמוסדות חינוך, אם חס וחלילה יקרה בהם אירוע דליקה, שכל הילדים יחולצו מהר בשלום - - -

ישראל אייכלר: מה את אומרת על הבירוקרטיה, האם מכבה אש ישלם לאזרח על הבירוקרטיה?

ישראל אייכלר: הייתה לנו יותר בעיה עם הדרכונים.

ישראל אייכלר: אני טענתי בוועדת הכספים וגם פה אצלנו בוועדה, אם יש תור של 4 שעות לקבלת דרכון, אז השירות לא טוב.

ישראל אייכלר: אני לא מוכן לשלם אגרה יקרה על דרכון, אז עשו את סכום אפס כי רצו להוריד קצת בנתב"ג ולעלות בלשכות.

ישראל אייכלר: אני אמרתי שאני מוכן לשלם יותר בתנאי שבמקום 4 שעות אני אחכה חצי שעה.

ישראל אייכלר: אני לא מוכן לשלם אגרה ויישאר אותו מספר פקידים ונחכה 4 שעות.

ישראל אייכלר: אותו דבר עם מכבי אש, יש אצלכם בעיה חמורה מאוד של בירוקרטיה דווקא בדברים הרגועים, של ביקורות, אישורי טפסים.

ישראל אייכלר: אולי נעביר אליך גם את התלונה הזאת.

ישראל אייכלר: טופס שצריך לקחת 10 דקות או חצי שעה זה נמשך ונמשך בגלל בעיות בירוקרטיות, ממש בירוקרטיות שאפילו הפקידה הייתה חסרת אונים.

ישראל אייכלר: היא אמרה שזה פשע.

<קרן גלאון: גם התהליך הזה השתפר מאוד בכבאות.

<קרן גלאון: נכנסה מערכת ממוחשבת חדשה שמנסה לייעל את התהליך הזה.

<קרן גלאון: זה תהליך הטמעה שלוקח זמן.

<קרן גלאון: כשיש פניות פרטניות, כמובן שאנחנו בודקים אותן לגופן.

<קרן גלאון: אם הם יפנו, בוודאי שמבקר המשטרה יבדוק כל פניה.

ישראל אייכלר: אתה מרק.

ישראל אייכלר: אתה ראש ענף הכנסות כבאות והצלה.

ישראל אייכלר: אני חושב שזאת הנקודה שארצה לשמוע את דעתך לגבי הדיפרנציאליות שבמחירים.

ישראל אייכלר: אומר נציג הרשויות המקומיות, הוא מדבר על רשויות מקומיות, אבל אני מדבר על כל אלה שגרים ברשויות המקומיות, לא בית ספר שהרשות משלמת, אלא בתי ספר ומוסדות ציבור שהמוסד עצמו משלם.

ישראל אייכלר: אתם מוכנים להכין מחירון שיהלום את אופי הסכנה, לא רק כמו שאומרת היועצת המשפטית שזה לפי מספר הפעמים שיבוא המבקר, אלא גם במחיר הביקורת.

ישראל אייכלר: הוא עובר בבית ספר, מסתכל בכיתה ובשתי דקות הוא יודע מה קורה.

ישראל אייכלר: כשהוא נכנס למפעל של נפחים אני אומר, אני לא יודע איך להגיד את זה בצורה מקצועית יותר, שבכל פינה יכולה להיות סכנה, אז הוא צריך לעבוד יותר.

ישראל אייכלר: אולי תעשו תעריפים שונים לביקורות שונות.

<מרק טובלם: אנחנו לא יכולים, לא מעוניינים לבנות תעריף שונה בגלל שאנחנו צריכים אחידות בתעריפים בגלל השוויוניות בין אזרחים במדינה.

<מרק טובלם: לא יכול, לדוגמה בית ספר, נכון שזה לא כמו מפעל מסוכן מבחינת מבחינת רמת הסיכון של חיי אדם שיכולים חס וחלילה באש, מאות ילדים בתוך בית ספר זה לא לפחות מסוכן מאשר אם יש - - -

<קרן גלאון: ממעבדות, מארונות חשמל.

<מרק טובלם: אולי יהיה נזק כספי ויהיה פחות נזק בנפש.

<מרק טובלם: לכן אני - - -

ישראל אייכלר: בזמן שריפה אתה צודק, אני מדבר בזמן ביקורות.

ישראל אייכלר: במניעת שריפה, אמרת שהעלות במניעה - - -

<מרק טובלם: אני אומר שהביקורת היא על מנת למנוע את האסון הבא.

<מרק טובלם: זאת מטרת הביקורת.

<מרק טובלם: הביקורת הזאת צריכה לשים דגש על כל מיני אמצעים- - -

<יוחאי וג'ימה: למה היא צריכה לחייב לפי מטראז', לפי חצר.

<יוחאי וג'ימה: תסבירי לי למה החצר צריכה להיחשב במטראז' של הביקורת.

ישראל אייכלר: השאלה שלך מובנת, זה לא דו שיח, זו שאלה טובה.

ישראל אייכלר: תשובה.

<מרק טובלם: יוחאי, אני אסביר על החצר.

<מרק טובלם: אני אסביר פה לוועדה.

<מרק טובלם: אנחנו מחייבים עבור שטח בנוי של המבנה, בית ספר מפעל לא משנה, ועל שטח פתוח רק בחלק שהוא דורש אמצעי כיבוי, שיש סיכון בטיחותי בשטח הזה.

<מרק טובלם: אם אתה לוקח עכשיו שטחים פתוחים אינסופיים כמו שיש בצה"ל לדוגמה או בגופים גדולים שבשטחים הפתוחים אין שם כלום, אז אנחנו על זה לא גובים.

<מרק טובלם: אנחנו לא לוקחים את הגדר, מגדר לגדר - - -

ישראל אייכלר: בחורשה, גן משחקים - - -

<מרק טובלם: אנחנו לא גובים.

<מרק טובלם: עוד פעם, השאלה אם יש חובה או הכרח מצד אותו מפקח שעוסק בבטיחות אש שהוא איש מקצוע מבחינתנו, מבחינת כולנו הוא איש המקצוע שאומר שיש סיכון בטיחותי או לא או שיש ליקוי במקום, במפעל, בעסק עצמו.

<מרק טובלם: אם הוא הגדיר שאותו שטח פתוח, למשל אותו מגרש חניה.

<מרק טובלם: מגרש חניה, אתה אומר שהוא שטח פתוח לא מקורה, מצד שני חונים שם כל הזמן כל היום מאות רכבים.

<מרק טובלם: רמת הדליקות של המקום הזה היא גבוהה.

<מרק טובלם: על החלק הזה, על שטח החניה הזה, אנחנו כן נגבה וזה גם מעוגן בפסק דין קודם שדן בסוגיה הזאת.

ישראל אייכלר: מה תעשו בחורשה?

<קרן גלאון: זה תלוי אם יש בה - - -

ישראל אייכלר: חורשה, בכל פעם שיש שמש חזקה וזכוכית - - -

<קרן גלאון: זה תלוי אם יש בה מתקנים או - - -

ישראל אייכלר: אם יש בה מתקני משחקים.

ישראל אייכלר: אתם הולכים לפי המטרים?

<קרן גלאון: לפי השטח שיש בו סיכון.

<מרק טובלם: רק למגרש עצמו ששם יישבו ילדים או ישחקו ושם יש סיכון יותר גבוה.

<מרק טובלם: לא על כל השטח המלא של האתר.

ישראל אייכלר: האוצר יכול עכשיו לעשות קופה רצינית ברעיון הזה.

ישראל אייכלר: ייקח כל חורשה שילדים מטיילים שם וימדוד אותן לפי מטרים.

<מרק טובלם: סליחה, אני מדגיש שזה רק על אותם שטחים שדורשים אמצעי כיבוי.

<מרק טובלם: אני מדגיש רבותיי- - -

ישראל אייכלר: ביער, איך נקרא שם היער ליד צפת, בריה ומקומות כאלה, אתם יכולים לקחת את כל האזור ולחייב את עיריית צפת בתקציב.

<מרק טובלם: זה לא מה שאנחנו עושים.

<מרק טובלם: אנחנו לא עושים את זה כי אי אפשר להגדיר את זה.

<מרק טובלם: גם אם ישרפו כמה עצים - - -

ישראל אייכלר: עצי זיתים בכל האזור הזה.

<יוחאי וג'ימה: יערות זה דבר אחר, תקנות אחרות שמנסים לקדם אותן.

<יוחאי וג'ימה: שם יש בעיות אחרות.

ישראל אייכלר: זה לא הרשויות.

ישראל אייכלר: מה התשובה שלכם על הבירוקרטיה, איך אתם יכולים לבשר לנו למגר את הבירוקרטיה בכיבוש, שירותי כיבוי אש.

<מרק טובלם: תראה.

<מרק טובלם: א', עם הקמת הרשות כל הנושא של טיפול למניעת דלקות השתפר משמעותית, לטעמי.

<מרק טובלם: כמו שהיועצת המשפטית אמרה, גם הכנסנו תכנת - - -

ישראל אייכלר: כמה עובדים יש לכם בזה?

<מרק טובלם: שעוסקים בדלקות?

<קרן גלאון: במניעה או בכיבוי?

ישראל אייכלר: במניעה.

<מרק טובלם: בסביבות ה-200 איש.

ישראל אייכלר: 200 איש זה כולל קבלנים שמבקשים היתרי בנייה וכל הדברים האלה, שצריך לבדוק כל בניין לפני אישור?

<מרק טובלם: אנחנו עוד צריכים לקלוט עוד עובדים - - -

<קרן גלאון: בתר"ש, רב שנתי וגיוס עובדים עם הקמת - - -

ישראל אייכלר: כמה עובדים אתם רוצים לגייס?

ישראל אייכלר: היום יש חסר עצום, זה בלתי אפשרי.

ישראל אייכלר: בעיריית ירושלים, אתה מירושלים?

<מרק טובלם: לא, אבל זה הכול שייך להם עכשיו.

ישראל אייכלר: יש לכם מושג כמה עובדים כאלה יש בעיר ירושלים, במחוז ירושלים שבודקים?

<קרן גלאון: בודדים.

<מרק טובלם: אין לי את הנתון.

ישראל אייכלר: נראה לי בלי ידיעה, סתם מתחושה ומסיפורים שאני מקבל, שיש כמה עובדים בודדים.

<קרן גלאון: נכון.

ישראל אייכלר: הם צריכים ללכת לכל בתי הספר, לכל המוסדות ולכל הארגונים ולכל הבניינים ולתת אישורים, זה סיפור.

<קרן גלאון: נכון, נבנתה תכנית רב שנתית להשלמת כל הפערים שהמערך הזה נתקל לפני שלוש שנים.

<קרן גלאון: קודם יש השלמה של לוחמי אש, גם של עובדים בתחום בטיחות האש.

<קרן גלאון: יש תכנית רב שנתית, יש גיוסים, יש קורסים.

<קרן גלאון: אני לא הגעתי לדיון עם המספר, אבל אני יכולה להעביר אותו.

ישראל אייכלר: טוב, תעבירו את החסר הזה.

ישראל אייכלר: אמיר אדרי אני רוצה את ההתייחסות שלך היותר רחבה לכל הרעיון הזה.

<אמיר אדרי: אני חושב שהרעיון הוא רעיון טוב, הוא רעיון מבורך.

<אמיר אדרי: גם אני סברתי שאין כל כך הצדקה ברמה המבצעית.

<אמיר אדרי: כלומר, אם אני משווה את זה לשירותי משטרה, כשאני מתקשר לשירותי משטרה אני לא משלם עבור הניידת ופה אני כן משלם.

<אמיר אדרי: - - -

<יוחאי וג'ימה: הבא, זה לטפל במד"א.

<אמיר אדרי: זה קצת פחות הגיוני - - -

ישראל אייכלר: אל תגיד את זה הרבה פעמים כי כבר היום המשטרה על כל אירוע שפעם היא הייתה מאבטחת היום היא לוקחת תשלום.

ישראל אייכלר: פעם זה היה רק כדורגל, היום כל אירוע שאתה עורך אתה צריך להזמין משטרה ואתה צריך לשלם כסף.

<אמיר אדרי: זה רק על שירותים שהם לא שירותי חירום.

<אמיר אדרי: המשטרה גובה כסף עבור אבטחה, בוא נגיד שמשפצים כביש - - -

ישראל אייכלר: כמה עולה כבאית לשעה - - -

<קרן גלאון: אותו תעריף שקבוע בתקנות.

ישראל אייכלר: כמה?

<קרן גלאון: מה התעריף רשום?

ישראל אייכלר: אם יש לך את זה תגידי אם לא - - -

<יוחאי וג'ימה: לא תמיד צריך כבאית, לפעמים רק - - -

ישראל אייכלר: בואו ניתן לאיש האוצר להשלים, נכנסנו לו לדברים.

<אמיר אדרי: באופן כללי יש היגיון אם כי יש סוגיות גם בתחום המבצעי שאולי היה צורך בהגעה, אנחנו לא שם.

<אמיר אדרי: אני מתכוון לכל מיני סוגיות, נגיד שאם מישהו ננעל הוא יכול להזמין או כיבוי אש או להזמין מנעולן, בכל מיני סוגיות שהן לא באמת סוגיות של חירום של הצלת חיים.

<אמיר אדרי: בכל מקרה, הגישה היא גישה נכונה.

<אמיר אדרי: מנגד הכיוון הוא לייקר את האגרות למניעה.

ישראל אייכלר: אבל אנחנו רוצים שתעשו תעריפים שונים.

ישראל אייכלר: קבלן שבונה בניין בשבילו עוד 300 או 1,000 שקל זה לא הסיפור ובשביל אזרח פרטי שצריך לאשר גן ילדים או מעון זה המון כסף.

<אמיר אדרי: זה פחות אזרח פרטי.

<אמיר אדרי: פרטי זה יותר עניין של רשויות או בעיקר מפעלים.

<אמיר אדרי: מבחינה - - -

ישראל אייכלר: לא מפעל, מישהו שיש לו חנות קטנה או מפעל קטן לעומת למי שיש לו קונצרן שנסחר בבורסה, זה לא יכול להיות אותו דבר.

ישראל אייכלר: אולי צריך למצוא איזה משהו כמו מידות או לפי - - -

<קרן גלאון: התעריף הוא לפי מידות.

<קרן גלאון: נעשו על זה הרבה דיונים.

<קרן גלאון: אנחנו חושבים שיש חשיבות לאחידות בתעריף.

ישראל אייכלר: זה ברור.

<קרן גלאון: אחר כך הגדול משפיע, - - -משפיע, בסוף יש פרמטרים שונים, אבל התעריף הוא אחיד.

<אמיר אדרי: היא מסבירה.

<אמיר אדרי: התשובה שלה - - -

ישראל אייכלר: מי קובע, אתם או ביחד?

<אמיר אדרי: זה ביחד.

<אמיר אדרי: - - -

ישראל אייכלר: מתי אתם תסיימו את - - -

<אמיר אדרי: זה תהליך קצת בירוקרטי.

<מרק טובלם: קביעה של תעריפים שונים כמו שאתה מציע, אנחנו ניפגש בחדר הזה בעוד כמה שנים על תלונות של מוסד של 'למה אני נחשב לפי תעריף נמוך כזה - - -

<אמיר אדרי: בדיוק, זה מוביל גם ללחצים מאוד קשים.

ישראל אייכלר: ברור, אבל התקנות צריכות להיות ברורות.

<אמיר אדרי: זה כמו מע"מ אחיד ומע"מ דיפרנציאלי.

<אמיר אדרי: אם אנחנו נקבע לצורך העניין אגרה עם מחירים שונים זה יביא דיונים - - -

<מרק טובלם: שלא יגמרו ואנחנו נצטרך להשיג את התוצאה שאנחנו רוצים, זה להפחית את הנטל מעל האזרח.

ישראל אייכלר: זה לא רלוונטי, אבל במציאות זה כן יהיה רלוונטי.

ישראל אייכלר: אני לא מתלונן על זה.

<קרן גלאון: רק לפי שטח.

<מרק טובלם: לשאלתך קודם בקשר לעלות של רכב כיבוי, במחירים של היום לפני שינוי התקנות, זה 146 שקל עד 5 ק"מ הראשונים וכל ק"מ נוסף 12 שקל.

<יוחאי וג'ימה: לשעת עבודה.

<יוחאי וג'ימה: כלומר, כמה כבאים אתה מזמין לאירוע.

<מרק טובלם: כבאי בשכר עולה 46 שקל לשעה - - -

ישראל אייכלר: אבל הרכב?

<מרק טובלם: רכב זה בנפרד.

<מרק טובלם: מה שאמרתי לך זה עלות - - -

ישראל אייכלר: אה, זה הרכב פלוס כבאי.

<מרק טובלם: לא.

<מרק טובלם: זה נסיעת רכב, כבאי זה בנוסף.

ישראל אייכלר: איך אתם קובעים כמה כבאיות ל-1,000 איש, או משהו כזה?

<מרק טובלם: יש מחירון מבצעי.

<מרק טובלם: בודקים במוקד בהתאם לרמת הסיכון.

<מרק טובלם: אם למשל גרים בקומה 10 וצריך להביא מנוף, אם גרים בקומת קרקע ברור שלא צריך - - -

<קרן גלאון: זה באירוע מבצעי.

<יוחאי וג'ימה: לכן הרכב הכוח משתנה.

ישראל אייכלר: זה מבצעי.

ישראל אייכלר: אני שואל על אירוע של חתונה שהייתה באולם ספורט לפני כחודש.

ישראל אייכלר: היו שם נניח, 3,000 איש.

ישראל אייכלר: סיפורו לי שכיבוי אש ביקשו שיעמדו כל השעות שלוש כבאיות לפחות מלפני החופה עד שיגמרו.

<קרן גלאון: זה גם מנגנון אחר ולא קשור לאגרה המבצעית או לבטיחות אש שדיברנו.

<קרן גלאון: זה מנגנון אחר שמוסדר היום ב"חוק הרשות" שנקרא הקצאת כבאים בתשלום.

<קרן גלאון: המנגנון בחוק הוא מאוד מפורט איך מגישים בקשה.

<קרן גלאון: יש לנו לנוהל פנימי של הפרמטרים והחלטה.

<קרן גלאון: אם מישהו חושב שזה לא נכון, אז יש בחוק מנגנון של ערער וערעור.

<קרן גלאון: עד היום לא קיבלנו - - -

ישראל אייכלר: אף אחד לא מתווכח עם מכבי אש.

ישראל אייכלר: אם מכבי אש אומר שצריך שלוש כבאיות, מה הוא יגיד.

ישראל אייכלר: זה באיזה אולם ספורט - - -

<יוחאי וג'ימה: בכל אירוע יש מנהל אירוע, הוא מוציא פקודה שבה יש את כל הפרמטרים של בטיחות, כיבוי אש, של אבטחה ושל הכול.

<יוחאי וג'ימה: הוא עובר פרמטר פרמטר ומתאם מול כל הרשויות.

<יוחאי וג'ימה: אנחנו עושים את זה ברשויות המקומיות המון מולם.

ישראל אייכלר: אני רואה יום העצמאות, בכאלה דברים אתם מזמינים מראש?

<יוחאי וג'ימה: מראש.

<יוחאי וג'ימה: יש מנהל אירוע - - -

ישראל אייכלר: כמה זמן צריך להודיע מראש?

<אבינועם בירן: אבל ביום העצמאות לא משלמים.

<אבינועם בירן: <קריאה:> משלמים.

<אבינועם בירן: באירועים ממלכתיים לא.

ישראל אייכלר: מה, העיריות לא משלמות?

<קרן גלאון: לא.

<קרן גלאון: לא.

<קרן גלאון: משלמים.

ישראל אייכלר: העירייה בטח משלמת.

<קרן גלאון: יש אירועים ממלכתיים שלפי החוק הוגדרו בצורה מצומצמת.

<קרן גלאון: לגביהם - - -

ישראל אייכלר: הטקסים, אבל האירועים - - -

<יוחאי וג'ימה: משלמים ומשלמים, אבל זה מתואם.

<יוחאי וג'ימה: זה משהו שנעשה מולם, מול המשטרה בצורה מסודרת.

<יוחאי וג'ימה: יש רישוי ועושים - - -

ישראל אייכלר: כמה אתה חושב תעלה האגרה לשירותים האלה, בכמה אחוזים?

<אמיר אדרי: אנחנו עדיין לא סיימנו את העבודה, אבל סדר גודל, תקנו אותי אם אני טועה, 10%.

<אמיר אדרי: סדר גודל כזה כדי לכנס את זה למשחק סכום אפס.

<אמיר אדרי: שוב, אני לא מתחייב על המספר.

ישראל אייכלר: כשאתה אומר משחק סכום אפס, אני כבר יודע כמה אנחנו נשלם.

<אמיר אדרי: האגרה היא סדר גודל של 17 מיליון שקל, אז האגרות למניעה תעלנה.

<אמיר אדרי: אני לא יודע את המספר המדויק, אני יודע את המספר המדויק, אבל אני לא יודע את השיעור באחוזים באופן מדויק.

<אמיר אדרי: הוא צריך לעלות ב-17 מיליון בחזרה כדי שזה יקוזז, סך כל האגרות - - -

ישראל אייכלר: אז לא תוכלו לתת תעריפים אחידים.

ישראל אייכלר: כמו שאין תעריף אחיד לפי מידות אין תעריף אחיד לאולם של 100 מטר ואולם של 10 מטר.

ישראל אייכלר: את לא תוכלי לעשות תעריף אחיד כי ה-17 או ה-20 מיליון, כך היה כתוב בעיתון, 20 מיליון, זה עלול ליפול על אנשים שלא יוכלו לעמוד בזה.

ישראל אייכלר: אם את תעשי תעריף אחיד ולא תעריף דיפרנציאלי - - -

<קרן גלאון: התעריף האחיד הוא למטר ולכן - - -

ישראל אייכלר: אולי צריך למצוא עוד פרמטרים, עוד שינויים נוסף למטר.

ישראל אייכלר: יש הבדל בין מטר בחוץ לבין מטר בפנים, בין מטר בבית הספר למטר במפעל מסוכן עם דלק וכמו שאמרת חניה, חניה ריקה חניה מלאה, חניה מקורה חניה לא מקורה - -

<קרן גלאון: המטרה שלנו שיהיה מנגנון כמה שיותר פשוט לחישוב כדי שגם לאזרחים זה יהיה ברור, גם לעובדים צריך שיהיה ברור ושהוא יהיה אחיד ושוויוני.

<קרן גלאון: הדיפרנציאציה, כמו שאמרתי, תיוצר מגודל ומהתדירות של הביקורת, שזה גם משהו.

<קרן גלאון: כעת יש הפחתת הרגולציה, העבודה של הרשות לקבוע שעסקים, מקומות או נכסים שיש בהם פחות סיכון, התדירות תפחת בהרבה וכך הנטל יוקל מעליהם בהרבה.

<קרן גלאון: גם - - -

ישראל אייכלר: אני חושב שגם רמת הסיכון צריכה להיות בפרמטרים.

<קרן גלאון: לתעריף.

<אמיר אדרי: הנה יש התייחסות, לפי כמות הפעמים שמבקרים.

<קרן גלאון: הסיכון בא לידי ביטוי בתדירות של הביקור.

ישראל אייכלר: אבל את התדירות קובע איזה פקיד בכיבוי אש.

<קרן גלאון: לא.

<קרן גלאון: יש קריטריונים - - -

ישראל אייכלר: יש קריטריונים לתדירות.

<קרן גלאון: זה מה שאני מנסה להסביר.

<קרן גלאון: יש קריטריונים ארציים כדי שעסקים ברמת סיכון 4-5, שהיא רמת הסיכון הגבוהה תהייה בהם תדירות אחת לשנה ובעסקים עם פחות התדירות הולכת ופוחתת.

ישראל אייכלר: יש לי שאלה של אזרח פשוט שלא מבין בזה כלום.

ישראל אייכלר: יש הוצאה גדולה שנקראת בעולמות ספרינקלרים, מישהו פעם בדק כמה בזמן חירום הספרינקלרים האלה הצילו, כמה הם עולים בבניינים, ביוקר הדיור - - -

<קרן גלאון: התשובה היא חד משמעית.

<קרן גלאון: אמצעי בטיחות אש מצילים חיים, הם עובדים מאוד יפה באירועים שנגמרים לפעמים תוך דקה שתיים, אירועים שאחרת היו יכולים להתפרץ - - -

ישראל אייכלר: יש לכם מחקר על זה?

<אבינועם בירן: יש מחקר, יש לנו סרטון.

<אבינועם בירן: אם היינו יודעים שהשאלה תעלה היינו מביאים אותו.

<אבינועם בירן: יש איזו מעבדה שצולמו בה שני חדרים זהים, בריהוט שיש בהם באופן מלא.

<אבינועם בירן: בשניהם הדליקו את פח האשפה עם ניירות שהיו בתוכו.

<אבינועם בירן: בחדר אחד יש ספרינקלרים ובחדר ובשני אין.

<אבינועם בירן: מה שקרה, בחדר שאין ספרינקלרים השריפה כילתה את כל מה שיש בחדר – לא נשאר שם שום דבר ואלה עם ספרינקלרים לא נגרם נזק.

<אבינועם בירן: פשוט האש, זה התחיל עם העשן שהפעיל את הגלאים, הגלאים הפעילו את ספרינקלרים וזה נשאר רק ברמה המקומית של פח האשפה ולא מעבר לזה.

<אבינועם בירן: במגדלים ששם במיוחד, הגישה שלנו קשה יותר בגבהים.

<אבינועם בירן: היום אנחנו מדברים, אין לנו סולמות שמגיעים לגבהים האלה, הפתרון הוא ספרינקלרים האלה - - -

ישראל אייכלר: הם הוכחו?

<אבינועם בירן: הוכחו ב-100%.

<אבינועם בירן: מותקנים, הכול בסדר.

<קרן גלאון: כשהם מותקנים והם סדירים.

<אמיר אדרי: אין ספק שיש בזה תועלת, אין צל ספק - - -

ישראל אייכלר: השאלה, עלות תועלת.

<אמיר אדרי: יש גם עלות מאוד גבוהה.

<אמיר אדרי: השאלה אם זה מצדיק את זה, זו שאלה טובה.

ישראל אייכלר: זו שאלה, כי העלות גבוהה מאוד.

<אמיר אדרי: אין ספק שיש בזה תועלת, אבל העלות היא מאוד אדירה.

<אמיר אדרי: היא גם משפיעה, היא מייקרת את מחירי הבנייה - - -

ישראל אייכלר: אני ראיתי סרטון של חתונה שהייתה איזו תקלה, אני לא יודע מה, הספרינקלרים התחילו להשפריץ על החתן והכלה והיה שם שמחה וששון ואמרו - - -

<יוחאי וג'ימה: אני רוצה להגיד שבדברים האלה יש מעקב של מוסדות חינוך, זה נקרא 523.

<יוחאי וג'ימה: זאת אומרת, תקנים חדשים של מוסדות חינוך.

<יוחאי וג'ימה: פה כבאות והצלה באו לקראת הרשויות בכל נושא של מוסדות החינוך, הם נתנו לזה זמן לפריצה כמובן.

<יוחאי וג'ימה: עשינו יחד עבודה מה בעדיפות ראשונה ומה בעדיפות שנייה.

<יוחאי וג'ימה: כל בתי הספר וכל גני הילדים מותקנים, לא ספרינקלרים, בגלאי עשן.

<יוחאי וג'ימה: יש מקומות שגם ספרינקלרים, זה מעבדות או משהו כזה.

<יוחאי וג'ימה: נעשתה עבודה ביחד משותפת - - -

ישראל אייכלר: לי יש טראומה קטנה, לא אישית אלא ציבורית, מהסיפור של אפודים שצריך להיות בכל תא כפפות של כל נהג.

ישראל אייכלר: כאשר התפרסם בטלוויזיה שהייתה פה קבוצה של לוביסטים של איזה מפעל לייצור האפודים, אתם מכירים את הסיפור.

ישראל אייכלר: כל הכנסת שוכנעה שזה הצלת נפשות.

ישראל אייכלר: מי לא רוצה להציל נפשות בתאונת דרכים, כל נהג צריך ללבוש את זה.

ישראל אייכלר: בסוף התברר שזה פשוט היה עסק מאורגן.

ישראל אייכלר: השאלה אם באמצעי בטיחות אש אין איזה חברות שמייצרות כל מיני מכשירים שהן מצליחות להעביר.

ישראל אייכלר: אני אומר את זה סתם על השולחן - - -

<קרן גלאון: רוב רובם של דרישות בטיחות אש בישראל נשענות על דרישות בטיחות אש בינלאומיות, אנחנו לא ממציאים - - -

ישראל אייכלר: בכל העולם יש את ספרינקלרים האלה?

<קרן גלאון: בטח.

<אמיר אדרי: עכשיו הם עושים בחינה מחודשת לכל הרגולציה שלהם בשיטה שמשרד ראש הממשלה מוביל.

<אמיר אדרי: מנגנון, מה שנקרא - - -.

<אמיר אדרי: הם אמורים לבדוק כל רגולציה שלהם וגם במבחן עלות תועלת וגם בהסתכלות עולמית.

<אמיר אדרי: יש ממש מתודולוגיה סגורה איך לקבוע את הרגולציה.

<אמיר אדרי: עכשיו בוחנים את הכול מחדש גם במשטרה וגם בכבאות.

ישראל אייכלר: מאוד מאוד חשוב.

<יוחאי וג'ימה: הבעיה עם הדברים האלה, שכל פעם כשמביאים תקן חדש, כמו שאמרת כמו עם האפוד, אלו עלויות אדירות, כי אם אתה לוקח בית ספר ישן ועכשיו אתה צריך להתחיל להתקין בו גלאי עשן, זה לא דומה לבית ספר חדש שבנו אותו, כי צריך לעבור תקרות וכאלה.

<יוחאי וג'ימה: העלויות הן אדירות ובסוף - - -

ישראל אייכלר: ומה אתם עושים במקרה כזה?

<יוחאי וג'ימה: במקרים האלה, ישבנו עם הכבאות ועשינו איזו פריסה לשנים.

<יוחאי וג'ימה: כלומר, איך עושים את זה לפי דרגות סיכון.

<יוחאי וג'ימה: אם זה גן ילדים, מאחר ויש בעיה לפנות ילדים אז לעשות את ראשוני.

<יוחאי וג'ימה: אם זה בית ספר שהוא עד שתי קומות אז לעשות את זה עד - - -

ישראל אייכלר: זאת אומרת, יש להם את הסמכות להיות גמישים בעניינים האלה?

ישראל אייכלר: כאילו אתה מספר את הסיפור שהגיעה אליהם תלונה.

ישראל אייכלר: מוסד שבאמת כבר קיים 60 שנה ועכשיו כל הפנימיות ודברים כאלה - - -

<קרן גלאון: המטרה של כולנו היא להציל חיים.

ישראל אייכלר: ברור, ברור.

ישראל אייכלר: אף אחד לא חושב שהכבאי מרוויח מהחברה - - -

<קרן גלאון: עם האילוצים בשטח, זאת המטרה במעלה הראשונה.

ישראל אייכלר: צריכה להיות איזו גמישות.

<קרן גלאון: יש.

ישראל אייכלר: אנחנו נעביר אליכם את התלונות הספציפיות גם לגבי הבירוקרטיה, זה גם אתה?

<אבינועם בירן: כן.

<אבינועם בירן: כן.

ישראל אייכלר: וגם לגבי הסיפור הזה.

ישראל אייכלר: אני חושב שאנחנו מצינו את הנושא.

ישראל אייכלר: אני רוצה להודות לכם שבאתם.

ישראל אייכלר: באמת שניפגש רק בדיונים מניעתיים.

<קרן גלאון: אמן.